d1b3b773e646bc961ad485b1ea227732
##### Τα οδοντικά εμφυτεύματα είναι ασφαλή για την υγεία μου;


oralmedsurg.com
2021.04

Το τιτάνιο, υλικό κατασκευής των εμφυτευμάτων είναι απόλυτα βιοσυμβατό, εμφανίζοντας ικανότητα ενσωμάτωσης με τον οστίτη ιστό. Η επιστήμη των εμφυτευμάτων συμπληρώνει πάνω από 50 έτη έρευνας, καθιστώντας τα υλικά κατασκευής τους απόλυτα καταξιωμένα και εφαρμοζόμενα πλέον χωρίς ερωτηματικά στην κλινική πράξη. 



8fa9dcf58826ee7a02cd93d46b5f9754
##### Πόση είναι η διάρκεια ζωής των εμφυτευμάτων;


oralmedsurg.com
2021.04

Η διατήρηση των εμφυτευμάτων είναι εξαρτώμενη από παράγοντες γενικής υγείας, στοματικής υγιεινής και τακτικών επισκέψεων στον οδοντίατρο. Σε γενικά πλαίσια ένας επιμελής ασθενής που διατηρεί σε ικανοποιητικό επίπεδο τη στοματική του υγεία και επισκέπτεται τον οδοντίατρο στα πλαίσια τακτικού επανελέγχου θα διατηρήσει για μεγάλο χρονικό διάστημα τα εμφυτεύματα όπως και τα υπόλοιπα φυσικά του δόντια. 



209c3b07493aecfc614dc09b19e5663c
##### Πως θα επιλέξω τον Ιατρό που θα μου τοποθετήσει τα εμφυτεύματα;


oralmedsurg.com
2021.04

Το αίσθημα ασφάλειας και εμπιστοσύνης στο πρόσωπο του Ιατρού είναι μια διαδικασία ιδιαίτερα προσωπική για τον κάθε ασθενή. Αναφορικά με το Ιατρείο μας μπορούμε να αναφέρουμε ότι η εξειδικευμένη εκπαίδευση μας στη χειρουργική των εμφυτευμάτων όσο και η διαρκής επίμορφωση, η μακρόχρονη πλέον εμπειρία μας στο αντικείμενο από το 2007, η συνεργασία με παραπέμποντες συναδέλφους Οδοντιάτρους που μας εμπιστεύονται επί σειρά ετών και η άριστη επικοινωνία με το Οδοντοτεχνικό Εργαστήριο μας επιτρέπει να αισθανθούμε ασφάλεια και σιγουριά για το τελικό αποτέλεσμα. Αναφέρουμε επίσης ότι τα υλικά που χρησιμοποιούμε είναι καταξιωμένα επί σειρά δεκαετιών, κατασκευασμένα από εταιρείες που ανήκουν στους πρωτοπόρους στον τομέα των οδοντικών εμφυτευμάτων.



125d6aa06909759c9be5a30f636a2d65
##### Έχω ακούσει να τοποθετούνται τα εμφυτεύματα και να αποκαθίστανται προσθετικά στον ίδιο χρόνο. Ισχύει;


oralmedsurg.com
2021.04

H κλασική μεθοδολογία αποκατάστασης με εμφυτεύματα περιλαμβάνει διάστημα αναμονής περίπου 3 μηνών για την ολοκλήρωση της ενσωμάτωσής τους στο οστό της γνάθου. Φυσικά, η επιδίωξη τόσο των επιστημόνων όσο και των ασθενών ώθησε την έρευνα σε εμφυτεύματα με σχήμα και κατάλληλη επεξεργασία της επιφάνειάς τους προκειμένου το τελικό στάδιο αποκατάστασης να είναι σχεδόν άμεσα εφικτό. Ωστόσο, σύμφωνα με μετα-αναλύσεις επί του θέματος, η κλασική μεθοδολογία υπερέχει σε ποσοστά επιτυχίας, καθότι παρέχει χρονικά την δυνατότητα στον οργανισμό να ολοκληρώσει το στάδιο ενσωμάτωσης των εμφυτευμάτων.


